**Frankie Teardrop fejrer 1-års jubilæum på fredag**

*Ideal Bars rockklub, Frankie Teardrop, fejrer på fredag den 31. august 1-års jubilæum. Det sker med livekoncerter med nikolas (Escho), Ring Them Bells, et surprise live-act og et stort dj-line-up.*
Gæsterne til Frankie Teardrops jubilæum kan feste til livemusik fra det nye danske band [nikolas](http://www.escho.net/) (bestående af 2/3 dele af Thulebasen og 1/3 af folk fra Escho), det støjende, drone-inspirerede og energiske rock-band [Ring Them Bells](http://soundcloud.com/ringthembells) samt et special surprise live act.

Blandt de mange dj’s, der fra kl. 22 bidrager til festlighederne i Ideal Bar, finder man [Nina Birgitte Castenskiold](https://www.facebook.com/nina.castenskiold), [Maja Malou Lyse](http://majamalou.tumblr.com/), [Cille Veje](https://www.facebook.com/cillevv) og selvfølgelig fødselarerne fra [Frankie Teardrop-familien](http://idealbar.vega.dk/frankie-teardrop.html).

Entréen til Frankie Teardrop 1 Year Anniversary er gratis.

**1 år med Frankie Teardrop**
For et år siden grundlagdes Ideal Bars faste fredagsklub [Frankie Teardrop](http://idealbar.vega.dk/frankie-teardrop.html), der hver fredag fortolker rockhistorien igennem seks årtier.

De forskellige årtier 50' & 60'erne, 70'erne, 80'erne og 90' & 00'erne har hver deres fredag og bliver udforsket i alle afkroge – både for at udfordre gæsterne, men i lige så høj grad for at udfordre dj's og gæste-dj's. Som et nyt tiltag og for at udvide Frankie Teardrops musikprofil, åbner klubben op for genrerne og byder dette efterår på flere udfordrende og interessante genrer.

Klubben styres af fire profiler fra det københavnske musik-/klubmiljø, henholdsvis Esben Weile, Cille Jørck, Dj Gul (Kenni Korvette) samt Tobias Winberg, der står for musikken og festerne.

Værterne sørger også for en brobygning mellem Københavns subkulturer og klubben. Frankie Teardrop er hermed klubben med plads til alternative toner, det skæve, undergrunden og frem for alt rock, man kan danse til.
[Læs mere om Frankie Teardrop](http://idealbar.vega.dk/frankie-teardrop.html).

**Fakta om arrangementet:**
Frankie Teardrop 1 Year Anniversary
Dj’s: Nina Birgitte Castenskiold, Maja Malou Lyse, Cille Veje, Frankie Teardrop-familien
Live: nikolas (Escho), Ring Them Bells, og surprise live-act.
Fredag den 31. august kl. 22-05

Ideal Bar, Enghavevej 40, 1674 Kbh. V

Gratis entré
Læs mere om festen på <http://vega.dk/arrangementer/frankie-teardrop-1-year-anniversary-8677.html>

*For yderligere oplysninger kontakt venligst*
Anders Madsen
Online-redaktør, VEGA

akm@vega.dk - 3326 0946